Tamara Alves

Tamara Alves (Portimão, 1983ko abuztuaren 18a) portugaldar ikusizko artista, muralista, ilustratzailea eta tatuatzailea da. Portugalgo hiri-artista bakarretarikoa..

Ibilbidea 
Alves bi margolariren alaba izanik, neskatoa zela hasi zen margotzen. 2006an, Caldas da Rainhaneko  Arte eta Diseinuko Goi Mailako Eskolan (ESAD) Arte Plastikoetan graduatu zen, eta 2008an Arte Garaikideen Masterra egin zuen Oportoko Unibertsitateko Arte Ederren Fakultatean (FBAUP). Bertan,  hirigune-bateko aktibismo plastikoari buruzko lehen mintzaldietako bat aurkeztu zuen, "Aktibismo publikoa hiri-ingurunean" izenekoa. 

2000. urteaz geroztik, Alvesek hainbat proiektutan, banakako nahiz taldekako erakusketetan eta hiri-arteari buruzko jardueretan parte hartu du Portugal osoan. Sarritan, 'Beat belaunaldiaren' poesian eta David Cronenbergen filmetan inspiratu da. Hiri-jarduerak ere egin ditu New Yorken eta Parisen,Bere erakusketa  " Munduaren gainerakoak lo hartu duenean" Lisboako  Underdogs galerian egon zen 2020ko urtarrilaren 24tik martxoaren 7ra.  Erakusketa  honetarako bere estudioaren gaueko lasaitasunean oinarritu zen, kaleen abiadura eta zalapartatik ihesi.

2017. urteko ekainean, Loures udaletxeko Arte Publiko proiektuan parte hartu zuen Lisboako sare publikoko autobus bat margotuz. Proiektu honetako beste lau ibilgailu Andreia Maevek, Glamek, Ozearv-k eta Rafek artistek margotu zituzten.

Lara Seixo Rodrigues hiritar arkitekto eta artistak Portugalgo artista handien gidarako egin zuen hautaketen artean Tamararen lanaren zati bat dago. Gida horretan Add Fuel, Aka-Corleone, Halfstudio edo Kruella D'Enfer artistak ere badaude.

Lana 
Alves-ek hiri-artean interesaturik dago, eta galeriak edo museoak bezalako tokiak albo batera utzi nahiago du. Hori dela eta, bere lana aurkezteko kalea edo espazio publikoak aukeratzen ditu, erakusketa hauetarako  ezaugarri desberdinetako euskarriak erabiltzen ditu, hala nola, kaleko instalazioak. Marrazkia, pintura, zeramika edo tatuajearen bidez uneko gorputz baten ikuspegi erotikoa irudikatzen du hura osatzen duten mugen hedapen-efektuekin. Alves hiri- eta hiri-bizitzan ere oinarritzen da, Birminghamen (Ingalaterra) bizi izan zen garaiko inspirazioa.

Erreferentziak

Kanpo estekak 

Portugaldarrak
Emakume aktibistak
Tatuatzaileak
Ilustratzaileak
Emakume ilustratzaileak
Emakume muralistak
Emakume artistak